CELEX: 62022TN0023
Language: hr
Date: 2022-01-11 00:00:00
Title: Predmet T-23/22: Tužba podnesena 11. siječnja 2022. – Grail/Komisija

28.2.2022   
            
            
               HR
            
            
               Službeni list Europske unije
            
            
               C 95/43
            
         
      Tužba podnesena 11. siječnja 2022. – Grail/Komisija
      (Predmet T-23/22)
      (2022/C 95/61)
      Jezik postupka: engleski
      
         Stranke
      
      
         Tužitelj: Grail LLC (Menlo Park, Kalifornija, Sjedinjene Američke Države) (zastupnici: D. Little, solicitor, J. Ruiz Calzado, J. M. Jiménez-Laiglesia Oñate i A. Giraud, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Komisije od 29. listopada 2021. o određivanju privremenih mjera na temelju članka 8. stavka 5. točke (a) Uredbe br. 139/2004 (Uredba o koncentracijama) u predmetu COMP/M.10493 – Illumina/GRAIL;
               
            
                  —
               
               
                  naloži Komisiji snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, kojim se osporava nadležnost Komisije za donošenje Odluke. Komisija nije nadležna za donošenje odluke na temelju članka 8. stavka 5. točke (a) Uredbe o koncentraciji ako Opći sud u predmetu T-227/21 donese odluku da je šest odluka o upućivanju koje je Komisija donijela 19. travnja 2021. na temelju članka 22. stavka 3. Uredbe o koncentraciji bilo nezakonito.
               
            
                  2.
               
               
                  Drugi tužbeni razlog, koji se temelji na tome da je Komisija prilikom tumačenja, primjene i obrazloženja pravnih zahtjeva za donošenje odluke na temelju članka 8. stavka 5. točke (a) Uredbe o koncentraciji počinila pogreške koje se tiču prava i činjenica.
                  
                              —
                           
                           
                              Odluka je pogrešna u dijelu u kojem se zanemaruje da je društvo Illumina odvojilo obveze i obavijestilo Komisiju nakon što je preuzimanje dionice društva GRAIL Inc od strane društva Illumina spriječilo stranke da provedu koncentraciju u smislu članka 7. Uredbe o koncentraciji.
                           
                        
                              —
                           
                           
                              Odluka ne sadržava smislenu raspravu o uvjetima tržišnog natjecanja koji su postojali u trenutku njezina donošenja te se njome ne dokazuje kako je preuzimanje dionica društva GRAIL Inc od strane društva Illumina smanjilo učinkovito tržišno natjecanje ili bi smanjilo djelotvorno tržišno natjecanje prije nego bi Komisija mogla donijeti konačnu odluku o meritumu.
                           
                        
                              —
                           
                           
                              U odluci nije utvrđena hitnost koja bi opravdala određivanje privremenih mjera jer se ništa značajno u smislu učinaka na tržišno natjecanje na pogođenim tržištima ne bi moglo dogoditi tijekom nekoliko mjeseci između donošenja Odluke i donošenja odluke o meritumu o koncentraciji.
                           
                        
                              —
                           
                           
                              Odluka sadržava pogrešku koja se tiče prava s obzirom na to da se u njoj pretpostavlja da je Komisija na temelju članka 8. stavka 5. (a) Uredbe o koncentraciji ovlaštena odrediti privremene mjere s ciljem osiguravanja učinkovitosti hipotetske buduće odluke na temelju članka 8. stavka 4. Uredbe o koncentraciji.
                           
                        
                              —
                           
                           
                              Nametanje posebne obveze društvu GRAIL nije u skladu s člankom 8. stavkom 5. točkom (a) Uredbe o koncentraciji; nije nužno ni proporcionalno.